Συνεχίζονται οι παραστάσεις του 10ου Διαδημοτικού Φεστιβάλ Ερασιτεχνικού Θεάτρου Δήμων Αττικής | ΝΕΟΛΟΓΟΣ ΑΤΤΙΚΗΣ\nΣυνεχίζονται οι παραστάσεις του 10ου Διαδημοτικού Φεστιβάλ Ερασιτεχνικού Θεάτρου Δήμων Αττικής\nΣυνεχίζονται οι παραστάσεις των θεατρικών ερασιτεχνικών σχημάτων επτά Δήμων της Αττικής στο πλαίσιο του 10ου Διαδημοτικού Φεστιβάλ Ερασιτεχνικού Θεάτρου, οι πρώτες παραστάσεις του οποίου παρουσιάστηκαν τον περασμένο Ιούνιο.\nΤο Φεστιβάλ τελεί υπό την αιγίδα της Περιφέρειας Αττικής και ολοκληρώνεται στις 8 Οκτωβρίου 2017. Τα θεατρικά σχήματα προέρχονται από τους Δήμους, Αγίας Παρασκευής, Νίκαιας-Ρέντη, Περιστερίου, Αγίου Δημητρίου, Μοσχάτου-Ταύρου, Αλίμου, Κερατσινίου-Δραπετσώνας και όπως γίνεται αντιληπτό απουσιάζουν οι θεατρικές ομάδες της Ανατολικής Αττικής, παρά το γεγονός ότι όλες οι Δημοτικές Αρχές ενημερώθηκαν σε έγκαιρο χρόνο από την διοργανώτρια του Διαδημοτικού Φεστιβάλ, αρχή.\nΗ έλλειψη εξωστρέφειας που παρατηρείται στους Δήμους της ευρύτερης περιοχής μας στο επίπεδο πολιτιστικών δράσεων είναι ακατανόητη και ως ένα βαθμό …αυτοενοχική, δεδομένου ότι και αξιόλογες θεατρικές ομάδες υπάρχουν και χαμηλού κόστους είναι οι τοπικές θεατρικές παραγωγές, οι οποίες, αξίζει να τονιστεί, υποστηρίζονται στο συγκεκριμένο Φεστιβάλ από την Περιφέρεια Αττικής.\nΓια τους θεατρόφιλους, ειδικά, όσοι εκτιμούν και υπολείπτονται το θέατρο με ερασιτέχνες ηθοποιούς, προσφέρεται καλή ευκαιρία να επιλέξουν τις παραστάσεις που θέλουν να δουν συμβουλευόμενοι το πρόγραμμα που ακολουθεί.\nΚοντινότερος προς την ανατολική Αττική, Δήμος που συμμετέχει στο 10ο Διαδημοτικό Φεστιβάλ Ερασιτεχνικού Θεάτρου, είναι της Αγίας Παρασκευής, με έναρξη των παραστάσεων το Σάββατο, 9 Σεπτεμβρίου 2017 με ελεύθερη είσοδο.\nΠρώην Στρατόπεδο «Σπυρούδη» Πολιτιστικό Πάρκο «Σταύρος Κώτσης» (Σπάρτης 1-Αγ. Παρασκευή)\nΏρα Έναρξης Παραστάσεων: 8:30 μ.μ. – Είσοδος Ελεύθερη\n11/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», (Παιδική Σκηνή), Α. Δαρλάση «Η ξύπνια βασιλοπούλα».\n12/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», Ν. Γκόγκολ «Παντρολογήματα».\n13/9/17 – Θεατρικό Εργαστήρι Δήμου Νίκαιας-Ρέντη «Ρενδία Λέξις», (Παιδική Σκηνή) Γ. Ξανθούλη «Τύμπανο τρομπέτα και κόκκινα κουφέτα».\n30/8/17 – Θεατρικό Εργαστήρι Δήμου Μοσχάτου-Ταύρου «Εν Δράσει», (Παιδική Σκηνή), Αγγ. Δαρλάση «Η ξύπνια βασιλοπούλα».\n3/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», Ν. Γκόγκολ «Παντρολογήματα».\n7/9/17 – Ομάδα Θεάτρου Δήμου Αγίας Παρασκευής, Αριστοφάνη «Εκκλησιάζουσες».\n10/9/17 – Θεατρικό Εργαστήρι Δήμου Νίκαιας-Ρέντη «Ρενδία Λέξις», (Παιδική Σκηνή) Γ. Ξανθούλη «Τύμπανο τρομπέτα και κόκκινα κουφέτα».\n6/9/17 – Θεατρικό Εργαστήρι Δήμου Νίκαιας-Ρέντη «Ρενδία Λέξις», (Παιδική Σκηνή) Γ. Ξανθούλη «Τύμπανο τρομπέτα και κόκκινα κουφέτα».\n7/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», Ν. Γκόγκολ «Παντρολογήματα».\n10/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», (Παιδική Σκηνή), Α. Δαρλάση «Η ξύπνια βασιλοπούλα».\n25/9/17 – Θεατρικό Εργαστήρι Δήμου Νίκαιας-Ρέντη «Ρενδία Λέξις», (Παιδική Σκηνή) Γ. Ξανθούλη «Τύμπανο τρομπέτα και κόκκινα κουφέτα».\n28/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», Ν. Γκόγκολ «Παντρολογήματα».\n29/9/17 – Θεατρικό Εργαστήρι Δήμου Μοσχάτου-Ταύρου «Εν Δράσει», (Παιδική Σκηνή), Α. Δαρλάση «Η ξύπνια βασιλοπούλα».\n1Οο ΔΙΑΔΗΜΟΤΙΚΟ ΦΕΣΤΙΒΑΛ ΕΡΑΣΙΤΕΧΝΙΚΟΥ ΘΕΑΤΡΟΥ ΔΗΜΩΝ ΑΤΤΙΚΗΣ\nΠροηγούμενο άρθροΣε εξέλιξη η 8η εφαρμογή καταπολέμησης κουνουπιών σε περιοχές της Ανατ. Αττικής\nΕπόμενο άρθροΘα απαλλάσονται των ασφαλιστικών εισφορών δικηγόροι και μηχανικοί με μηδενικό εισόδημα


Ελεύθερο στην Ηρακλειά - Σελίδα 2 - E-Camping Forum | E-Camping.gr\nnikolas_asimos απάντησε στο θέμα: Ελεύθερο στην Ηρακλειά\nΚαλησπέρα σε όλους.Φρεσκες πληροφοριες για το capming στην Ηρακλεια!\nΕμεινα στο νησι απο τις 13/8 εως σήμερα 24/8\nΤο κραραβι φτανει απο πειραια 3 φορες την εβδομαδα στις 01.00 το βραδυ. Εχει συνδεση με Ναξο, Σχοινουσα και Μικρες Κυκλαδες καθε μερα (εκτος Κυριακης) με τον γνωστο Σκοπελιτη! Εισητηριο 7ευρω. To νησι εχει 2 βασικους οικισμους τον Αγ. Γεωργιο (λιμανι) και το Ανω Χωριο (Παναγια). Οι αποστασεις ειναι μικρες εως 4 χιλιομετρα! Το ανω χωριο δεν εχει τιποτα (παρα μονο μια πολυ καλη ταβερνα του φουρναρη του νησιου) οποτε δε θα χρειαστει να πατε πολλες φορες. Ολοι η ζωη ειναι στον Αγ. Γεωργιο και στο Λιβαδι (βλεπε παρακατω). 2 ή 3 φορες την ημερα εκτελει δρομολογια ενα μικρο πουλμαν για οσους δε θελουν να περπατουν ουτε στο ελαχιστο. Το νησι εχει λιγο κοσμο γενικα οποτε προσφερετε για ανετες-χαλαρες-ξεκουραστες διακοπες. Δεν υπαρχει βενζιναδικο οποτε οσοι σκοπευετε να παρετε αμαξι-μηχανη εστω και σε αυτο το νησακι να προσεξετε εκ των προτερων!\nΤο ελεύθερο οπως εχει γραφτει γινεται στο Λιβαδι. Σκηνες δεν ειδα σε κανενα αλλο μερος του νησιου! Η αποσταση απο το λιμανι (Αγ. Γεωργιος) ειναι 20 λεπτα με τα ποδια με μια ανηφορα σε καποιο κοματι του δρομου. Εχει λιγο ζορυ την πρωτη μερα με το κουβαλημα αλλα τις υπολοιπες βγαινει για πλακα (το εκανα καθε μερα 2 φορες). Η παραλια του Λιβαδιου ειναι μεγαλη και χωριζεται σε 2 κοματια. Το πρωτο ειναι μεχρι το φιλε του βολευ οπου ερχονται καθημερινα για μπανιο ντοπιοι και παραθεριστες (μην ξεχνατε ειναι η βασικη παραλια του νησιου) και το δευτερο μετα το φιλε οπου ξεκινανε οι σκηνες. Η παραλια εχει παχια και βαθια αμμο οποτε παιρνετε τα αντιστοιχα πασαλακια, εχει αρμυρικια και αρκετες συστοιχιες δεντρων για σκια. Οι πολυ καλες ειναι συνηθως πιασμενες οταν πας, αλλα επειδη καθημερνα γινεται αλλαγη κοσμου (αλλοι ερχονται αλλοι φευγουν) 2η ή 3η μερα θα βρειτε σιγουρα καλο μερος. Μη διστασετε να στησετε ψηλα στην πλαγια ή πιο πισω στα οικοπεδα. Εχει αρκετα μερη, ειδα σκηνες και στο πιο περιεργο μερος! Σκυλια φερνετε κανονικα (ειχαν αρκετοι). Γενικα ειδα συνειδητοποιημενο κοσμο, δεν ειδα σκουπιδια, καθολου φασαριες, οχι καγκουροκοσμος και δεν υπηρχαν οι γνωστοι-αγνωστοι που κανουν τα camping μπ@@@λο. Ελπιζω να μεινει ετσι το μερος αυτο.\nΓια την Ηρακλεια διαβασα αποκλειστικα απο το φορουμ και εχω να επισημανω τα εξης. Οι σκηνες δεν ειναι πολλες. Το "πολυς κοσμος στο μερος" που αναφερουν καποιοι προφανως ειναι με σημειο αναφορας την απομονωση. Οποτε το κλιμα ειναι χαλαρο, παρειστικο και ενδεικνυται για πολυ χαλαρωση!\nΑκριβως πανω απο την παραλια βρισκεται το Pera Panda το οποιο ειναι μπαρ-καφετερια-εστιατοριο. Εχει οτι χρειαστεις αλλα οι τιμες ειναι λιγο τσιμπημενες (ειναι ο μονος κοντα στη σκηνη που σου προσφερει οτι χρειαστεις ) οποτε για πρωινο-φαγητο κτλ θα σας προτεινα να πηγαινετε στον Αγ. γεωργιο και για προμηθειες πατε σε 2 σουπερ μαρκετ που υπαρχουν εκει. Το ενα απο τα δυο σουπερ μαρκετ ειναι και ο πρακτορας του νησιου που βγαζει εισητηρια Blue Star επιστροφης. Να προτιμησετε αυτο γιατι ειναι πιο φθηνο απο το αλλο! Ο τυπος στο Pera Panda εκει εχει 2 τουλετες (καθαρες σιγουρα τις πρωινες ωρες και κανονικες αργοτερα) αλλα δεν εχει ντουζιερες-λαστιχο οπως ειχε γραφτει καπου! Το νησι εχει προβλημα με το νερο (δεν εχει αυτονομο δικτυο ΕΥΔΑΠ, η μοναδα αφαλατωσης δεν λειτουργει). Ο περισοτερος κοσμος του camp αραζει εκει ή στον αγιο γεωργιο κατα τη διαρκεια της ημερας. Τα βραδια βαζει και μουσικη οποτε ακουγεται σε ολο το camping!\nΚλασικα, μετα το φιλε οποιος θελει κανει γυμνισμο. Αναλογικα γυρω στο 30% του κοσμου εκει κανουν γυμνισμο θα ελεγα.\nΠροσοχη προσοχη προσοχη. Για Δονουσα ειχα ακουσει, στην Ηρακλεια τα ειδα! Το Λειβαδι ειναι ανοιχτος ορμος και το χτυπανε μερικες μερες δυνατοι ανεμοι με αποτελεσμα τις σκηνες που ειναι στην παραλια (λιγες κατα γενικη ομολογια) να της μαζευει ακομα και με καλα δεσιματα. Ειδα με τα ματια μου σπασμενες μπανελες απο σκηνες τις μερες που φυσαγε δυνατα! Φερτε πολυ σχοινι για πολλα πλαϊνα δεσιματα και να προτιματε μερη που κοβει ο αερας!\nΔημιουργειτε προβλημα με τις σκηνες πριν απο το φιλε του βολλευ (μου το ειπαν ντοπιοι). Δεν θελουν εκει σκηνες. Οποτε στηνουμε απο εκει και μετα. Στο Λιβδι εχει μερικα δωματια οποτε ισως η καταγγελιες γινονται απ αυτον. Εγινε φετος ενα μικρο πεσιμο αρχες αυγουστου που πηραν απλα καποια ονοματα κατασκηνωτων χωρις ομως να γραψουν προστιμα. Το σκηνικο εχει ως εξης. Οι μπατσοι ερχονται με φουσκωτο απο το κουφονησι και το αραζουν στον Αγιο Γεωργιο. Επειδη το νησι ειναι μικρο οταν γινεται αυτο, μαθαινεται σε dt και ειναι ολοι ενημερωμενοι οποτε απλα δεν κοιμομαστε στις σκηνες τη μερα που ερχονται μπατσοι (μια μερα συνηθως αραζουν και αν τους ερθει πανε βολτα στο λειβαδι). Κανενα απολυτως θεμα, απλα το ξεχνατε! Εγιναν αρκετες συζητησεις και με ντοπιους και τα σχολια ειναι θετικα για το ελευθερο\n1. Αγ. Γεωργιος (λιμανι): αμμο, αρκετες σκιες, πολυ καθαρο νερο\n2. Λιβαδι: βλεπε παραπανω\n3. Τουρκοπηγαδο: καθαρα νερα, αλλα εχει αγριο βοτσαλο (μεγαλες πετρες) οποτε κανεις μια βουτια να το δεις και εφυγες! Προσβαση απο την Παναγια με αμαξι / πεζοπορια ειναι 2.5 χιλιομετρα ασφαλτοστρωμενος δρομος. Προσοχη στην πεζοπορια στην επιστροφη ειναι ολο ανηφορα.\n4. Βορεινη Σπηλια: δεν πηγα γιατι μου ειπαν εχει σκουπιδια συχνα. Πεζοπορια 20 λεπτα ειναι απο τον Αγ. Γεωργιο\n5. Καρβουνολακος: θεωρω η καλυτερη, προσβαση μονο με καραβακι (βλεπε παρακατω). Κρυσταλινα μαγευτικα νερα και η παραλια εχει μικρο βοτσαλο.\n6. Αλιμνια: εκει βρισκεται ενα ναυαγιο αξιζει να το δειτε, προσβαση ειτε με καραβακι (βλεπε παρακατω) ειτε με πεζοπορια απο την Παναγια. Ειναι περιπου 1.30 - 2 ωρες και στο τελευταιο κομματι δεν εχει εμφανες μονοπατι οποτε προσοχη μην χαθειτε. Το επιχειρουν αρκετοι\n7. Μεριχας: προσβαση μονο με δικο σου σκαφος (δεν παει κατι απο λιμανι), δεν πηγα αλλα μου ειπαν οτι ειναι καταπλητικη\nΤο βαρκακι λεγεται ανεμος, εισητηρια βγαζετε απο το σουπερ μαρκετ, σε παει στις παραλιες 5 και 6. Φευγει καθε μερα απο λιμανι στις 11.00 και επιστρεφει στις 17.00 Σε αφηνει 2 ωρες στην καθε παραλια. Κοστιζει 12 ευρω.\nΣπηλαιο Αγ. Ιωαννη\nΤο μεγαλυτερο σπηλαιο των κυκλαδων. Πατε εκει μονο με πεζοπορια απο Παναγια. Ειναι περιπου 60-70 λεπτα βατο και εμφανες μονοπατι. Ειναι το μονοπατι 3 οποτε σε ολα τα σημεια τις διαδρομης θα βλεπετε τον αριθμο αυτο. Να πατε οπωσδηποτε και να εχετε μαζι σας φακο, ανετα ρουχα και αρκετο παγωμενο νερο. Μπειτε μεσα και εξερευνειστε ειναι τεραστιο και μπορεις να προχωρας επι ωρες μεσα! Καταπληκτικο μερος πραγματικα!\nΓια οσους δεν μεγειρευοουν στο ελευθερο προτεινω τα εξης.\n- Πρωινο: εχει αρκετα μαγαζια με καλο πρωινο. Το πιο φθηνο και ποιοτικο το βρηκα στο Περασμα στον Αγ. Γεωργιο. Σφολιατες, κρεπες, βαφλες, παγωτα, ομελετες, τοστ, καθεδες. Ολα εξαιρετικα και φθηνα.\n- Γευματα: Ψωμι δινει σε ολο το νησι ο Φουρναρης που βρισκεται στην Παναγια. Στο σπιτι του λειτουργει και ταβερνα που εχει πολυ καλο φαγητο αλλα ειναι ακριβο δυστηχως. Για κυριως πιατα εχω να προτεινω μια γριουλα (Γιαλιρια) διπλα απο την παραλια του Αγ. Γεωργιου. Η τυπισα κραταει μονη της το μαγαζι και μαγειρευει εξαιρετικα. Μεριδες μεγαλες, πολυ πολυ φθηνες. Το μονο κακο ειναι οτι επειδη ειναι μονη της εχει λιγα φαγητα. Να πατε και θα με θυμηθειτε!\n- Για σουβλακια πατε στον Πευκο στον Αγ. Γεωργιο. Καλο και φθηνο φαγητο.\n- Για ουζα - ρακες και τετοια φαση θα πατε στο Συρμα στον Αγ. Γεωργιο. Πολυ καλο μερος και λογικες τιμες.\n-Να δοκιμασετε επισης το 'βαφλακι' στο μαγαζι πανω απο το Περιγιαλι τον Αγ. Γεωργιο. Εξαιρετικο γλυκο!\n- Για πιτσα να πατε σιγουρα στον Αιολο στον Αγ. Γεωργιο. Καλο φαγητο, καλες τιμες και πολυ ωραια θεα. Βλεπεις ολο τον οικισμο!\n7 Χρόνια 4 Μήνες πριν #13413\nΤελευταία επεξεργασία: 7 Χρόνια 4 Μήνες πριν από nikolas_asimos.\nΟι ακόλουθοι χρήστες είπαν "Σε Ευχαριστώ": ηλίαση, Sotiriz, heisenberg, harvest moon, logic, elinazelina, giannisk777, born to loose\nheisenberg απάντησε στο θέμα: Ελεύθερο στην Ηρακλειά\nΔυστυχως το οτι πηραν ονοματα κατασκηνωτων σημαινει οτι θα τους ερθει κληση στο σπιτι... Ειναι συνηθης τακτικη των μπατσων αυτη..\nΝα σημειωσω επισης οτι και για τον καρβουνολακο παει μονοπατι ευθεια πανω απο το σπηλαιο του Αγ. Ιωαννη. Ειναι λιγο πιο δυσκολο απο της Αλιμιας.\n7 Χρόνια 4 Μήνες πριν #13415\nΟι ακόλουθοι χρήστες είπαν "Σε Ευχαριστώ": Sotiriz, nikolas_asimos\nmariafe απάντησε στο θέμα: Ελεύθερο στην Ηρακλειά\nξέρεις κανείς σας αν το μπαράκι στο λιβάδι παίζει δυνατά μουσική αργά το βράδυ με αποτέλεσμα να μην μπορείς να κοιμηθείς;\nεπίσης, οποιαδήποτε άλλη πρόσφατη πληροφορία για το ελεύθερο εκεί θα ήταν παραπάνω από επιθυμητή. Λέω να πάω ηρακλειά μέσα ιούλη.\n6 Χρόνια 6 Μήνες πριν #14198\nόχι δεν είναι δυνατή η μουσική! κοιμάσαι άνετα.\nαπλά να ξέρεις ότι ήμουν αυτή την εβδομάδα Δονούσα και άκουσα με ντόπιους που λέγανε ότι στην Ηρακλειά αποφάσισαν οι ντόπιοι φέτος να γίνουν αυτηροί σε σχέση με τεο ελεύθερο και να μην αφήσουν σκηνές.\nοπότε ψάξε λίγο να μην έχεις απρόοπτα!\n6 Χρόνια 6 Μήνες πριν #14248\nτι να ψάξω δηλαδή; άλλο μέρος στην ηρακλειά για ελεύθερο ή αλλο νησί γενικά; ή τι; αυτό είναι κάτι που δεν θα το ξέρω αν θα συμβεί παρά μόνο αν πάω εκεί και το δω και το πάθω....\n6 Χρόνια 6 Μήνες πριν #14250\nοχι να πας Ηρακλειά αλλά με προσοχή, δες το κλίμα εκεί μίλα με άλλους camper τι έχει παίξει με αστυνομία, και αν χρειαστεί μη στήσεις από την πρώτη νύχτα. αν δεις οτι το κλιμα είναι οκ, στήσε κανονικά.\n6 Χρόνια 6 Μήνες πριν #14252\nθα πάω και στην τελική δεν στήνω και σκηνή.. ελεύθερο τελείως\n6 Χρόνια 6 Μήνες πριν #14256\nναι ενοείται πήγαινε κάτω από ένα αρμυρίκι για σκιά το πρωί και άνοιξε μόνo sleeping bag. αν μπορείς βάλε και γύρω γύρω καλαμια για να μη σου σκάει η άμμος στη μάπα (η άμμος στο λειβάδι με τον αέρα μεταφέρεται κατά μάζες).\n6 Χρόνια 6 Μήνες πριν #14261\nSotiriz απάντησε στο θέμα: Ελεύθερο στην Ηρακλειά\nΤελικά έχουμε κάποιο νεότερο σχετικά με το… «αντι-ελεύθερο κάμπινγκ» κλίμα;;;\n6 Χρόνια 6 Μήνες πριν #14284\nγύρισα από ηρακλειά! λίγος κόσμος και καλός, αντι κάμπινγκ κλίμα όντως υπάρχει, οι κάτοικοι δεν θέλουν τους καμπίτες, θέλουν όμως τα λεφτά τους, το νησί είναι χωρισμένο στα δύο, βασικά δεν ξέρουν τι θέλουν, θέλουν και ελπίζουν να γίνουν κουφονήσι... εμάς δεν μας πείραξε κανείς αλλά γενικά το ελεύθερο είναι το θέμα συζήτησης όλου του νησιού, δεν το βλέπω να αντέχει για πολύ ακόμη, όσοι προλάβαμε προλάβαμε από του χρόνου μάλλον γιοκ. Παίζει να φτιάξουν οργανωμένο, το ψάχνει ιδιοκτήτης ενός από τα μπαρ στο λιβάδι, καταλαβαίνετε τι σημαίνει αυτο, ελεύθερο αντίος.\n6 Χρόνια 5 Μήνες πριν #14601


Ακίδα: Τέλος η δωρεάν μεταφορά των ΑΜΕΑ, από το νέο έτος!\nΠριν λίγο διάστημα η ευεργετική διάταξη για την χωρίς εξετάσεις εισαγωγή μαθητών με αναπηρίες στην τριτοβάθμια εκπαίδευση, κατά την εφαρμογή της, ουσιαστικά τορπιλίστηκε και πολλά παιδιά με αναπηρίες δεν μπόρεσαν να την αξιοποιήσουν. Στο νέο νομοσχέδιο υγείας που προωθείται υπάρχει ρύθμιση, όπου στις Στέγες\nΥποστηριζόμενης Διαβίωσης ΑΜΕΑ για πρώτη φορά επιβάλλεται τροφείο – νοσήλιο. Αυτό θα το πληρώνουν τα ασφαλιστικά ταμεία, που ήδη έχουν οικονομικά προβλήματα και σε περίπτωση που κάποιο άτομο με αναπηρία είναι ανασφάλιστο ή θα πετάγεται στο δρόμο ή θα βάζει βαθιά το χέρι στη τσέπη. Φαίνεται πως τα ΑΜΕΑ δεν τυγχάνουν του ενδιαφέροντος της σημερινής κυβέρνησης.\nΌσον αφορά τώρα τις κάρτες δωρεάν μεταφοράς ΑΜΕΑ με αστικά λεωφορεία, θα πρέπει να πούμε ότι κάθε χρόνο το υπουργείο Υγείας υπογράφει σύμβαση με την Ομοσπονδία Αστικών Λεωφορείων και οι ανάπηροι που έχουν θεωρήσει τις ειδικές κάρτες στις διευθύνσεις πρόνοιας, μετακινούνται εντελώς δωρεάν με τα αστικά λεωφορεία. Επίσης υπογράφεται άλλη σύμβαση με την Ομοσπονδία των υπεραστικών ΚΤΕΛ, όπου τα άτομα που έχουν τη κάρτα πληρώνουν μειωμένο κατά 50% εισιτήριο.\nΚαθυστερήσεις κάθε χρόνο…\nΟ πρόεδρος του αστικού ΚΤΕΛ Καβάλας Σίμος Γιοβανάκης υποστήριξε πως «η Ομοσπονδία μας είχε συνεννοηθεί με το υπουργείο Υγείας να υπογράψουμε τη νέα σύμβαση για το 2011 μέχρι τέλος Δεκεμβρίου. Κάθε χρόνο έχουμε καθυστερήσεις, αλλά το 2010 φτάσαμε να υπογράψουμε σύμβαση τον Σεπτέμβριο. Και μάλιστα η σύμβαση ήταν μειωμένη. Δηλαδή το 2009 ήταν 125 ευρώ ανά κάρτα και το Σεπτέμβριο υπογράψαμε για το 2010 με 100 ευρώ ανά κάρτα. Τη δεχθήκαμε τη μείωση, αλλά δεν μπορεί να καθυστερούν έτσι κάθε φορά. Για αυτό είπαμε τέλος Δεκέμβρη να υπογράφεται η σύμβαση για την επόμενη χρονιά. Εφόσον το υπουργείο δεν δέχεται να συζητήσει εμείς από 1η Ιανουαρίου δεν θα δεχόμαστε τις κάρτες και θα ζητάμε εισιτήριο».\nΑπό τη πλευρά του ο Χαράλαμπος Τουμανίδης πρόεδρος του υπεραστικού ΚΤΕΛ μας είπε πως είναι σε αναμονή και περιμένουν ενημέρωση από την Ομοσπονδία τους. Για το θέμα απευθυνθήκαμε στον πρόεδρο της Εθνικής Συνομοσπονδίας ΑΜΕΑ Δ. Βαρδακαστάνη ο οποίος μας είπε πως «επικοινωνήσαμε με το γ. γραμματέα του υπουργείου κ. Κατριβάνο και μας είπε πως ζήτησαν από τα αστικά ΚΤΕΛ μια τρίμηνη προθεσμία για να δουν τα κονδύλια του κρατικού προϋπολογισμού και ανάλογα να δουν τη σύμβαση. Οι άνθρωποι των αστικών ΚΤΕΛ είναι επιεικώς ελεεινοί, χρησιμοποιούν τους πολίτες, τα ΑΜΕΑ για να ασκούν πίεση στη κυβέρνηση». Στο ερώτημα πως είναι επαγγελματίες και έχουν δικαίωμα να πληρώνονται για το έργο που κάνουν, σημείωσε πως «αν θέλουν να διεκδικήσουν τα χρήματά τους ας πάνε να κλείσουν το υπουργείο»…»\nΟ Μάκης Κρεμμύδας πρόεδρος της Νομαρχιακής ΑΜΕΑ και γραμματέας των τυφλών Αν. Μακεδονίας μας είπε πως «για μια ακόμα φορά έχουμε τα ίδια που γίνονται κάθε χρόνο. Μάθαμε πως το υπουργείο ζήτησε τρίμηνη προθεσμία. Οι άνθρωποι των αστικών ΚΤΕΛ δείχνουν άλλο πρόσωπο και όχι το κοινωνικό. Δεν φταίμε εμείς. Αν δεν δέχονται στη κάρτα, αυτό σημαίνει πως είναι ένα ακόμη μέτρο αποκλεισμού των ΑΜΕΑ που θα κλειστούν στα σπίτια τους». Ωστόσο ο Μ. Κρεμμύδας επέκρινε και τη τακτική της κυβέρνησης, σημειώνοντας πως «τα ΑΜΕΑ δεν είναι στις προτεραιότητές της. Υπάρχει ένα γενικότερο κλίμα, στην υγεία, στη παιδεία, στη πρόνοια. Παντού μειώσεις και δεν ξέρουμε που θα πάει, είμαστε απαισιόδοξοι».\nΠοιους αφορά η κάρτα\nΣύμφωνα με τα στοιχεία του προϊστάμενου διεύθυνσης κοινωνικής πρόνοιας νομαρχίας Καβάλας Θανάση Μπιρμπίλη, έχουν θεωρηθεί φέτος στο Νομό 2.905 κάρτες. Αυτές τις κάρτες δικαιούνται άτομα με αναπηρία σε ποσοστό 67% και πάνω. Πρόκειται για ανθρώπους που παίρνουν σύνταξη αναπηρίας από το ΙΚΑ, τον ΟΓΑ, τον ΟΑΕΕ και τα άλλα ταμεία, αλλά και ανασφάλιστοι που παίρνουν μόνο το επίδομα πρόνοιας.\nΤα άτομα αυτά δικαιούνται δωρεάν μεταφορά με τα αστικά λεωφορεία και μειωμένο κατά 50% εισιτήριο στα υπεραστικά. Υπάρχει και εισοδηματικό κριτήριο και δικαιούνται και τα δύο και δωρεάν μεταφορά και έκπτωση στα υπεραστικά, μόνο όσοι έχουν οικογενειακό φορολογητέο εισόδημα μέχρι 29.000 ευρώ. Όσοι έχουν παραπάνω εισόδημα, δικαιούνται μόνο την έκπτωση στα υπεραστικά λεωφορεία.


Πρωτιά ξενοφοβίας - Ειδήσεις - νέα - Το Βήμα Online\nΠρωτιά ξενοφοβίας * Μήπως πιστέψαμε πως κατέχουμε την παγκόσμια αποκλειστικότητα της σοφίας, της πίστης, του πολιτισμού, όπως διακηρύσσεται από κάποια «ιερά» χείλη; ΜΑΡΙΟΣ ΠΛΩΡΙΤΗΣ Πήρα και φιλοξενώ το παρακάτω διαμαρτυρόμενο γράμμα: Αξιότιμε κύριε, ΖΗΤΩ συγγνώμη αν το γράμμα μου φανεί ενοχλητικό σε μερικούς και συναισθηματικό σε άλλους. Ο λόγος που με παρακινεί να σας γράψω είναι ο ακόλουθος: Δυσφόρησα\nΠήρα και φιλοξενώ το παρακάτω διαμαρτυρόμενο γράμμα:\nΖΗΤΩ συγγνώμη αν το γράμμα μου φανεί ενοχλητικό σε μερικούς και συναισθηματικό σε άλλους. Ο λόγος που με παρακινεί να σας γράψω είναι ο ακόλουθος:\nΔυσφόρησα πολύ, αλλά δεν απόρησα και τόσο, διαβάζοντας για μια έρευνα που οργάνωσε το «Ευροβαρόμετρο», κατά παραγγελία του «Ευρωπαϊκού Παρατηρητηρίου για τον ρατσισμό και την ξενοφοβία». Το βασικό ερώτημα της έρευνας ήταν:\n«Θεωρείτε θετικό χαρακτηριστικό για κάθε κοινωνία να αποτελείται από διαφορετικές φυλές, θρησκείες και κουλτούρες;»\nΑποτέλεσμα: Κατά μέσον όρο, το 64% από τους πολίτες της Ευρωπαϊκής Ενωσης απάντησε ΝΑΙ. Το μεγαλύτερο ποσοστό συμφωνίας παρουσίασαν η Σουηδία (77%), η Ισπανία (75%), η Ολλανδία (74%) και η Γαλλία (71%). Το χαμηλότερο, το Βέλγιο (56%), η Γερμανία (53%) και η Αυστρία (52%).\nΑλλά υπάρχει και το χαμηλότατο: η Ελλάδα. Εδώ μόνο το 36% απάντησε ΝΑΙ, το 52% ΟΧΙ, και ένα 12%, «Δεν ξέρω». Δηλαδή, μόνο το ένα τρίτο περίπου των Ελλήνων πιστεύει πως είναι θετική η παρουσία αλλόφυλων, αλλόθρησκων κλπ. στη χώρα μας, ενώ πάνω απ’ τους μισούς τη θεωρούν αρνητική, δηλαδή επιζήμια.\nΕΙΠΑ πως δυσφόρησα, αλλά δεν απόρησα. Επειδή ακούω συχνά (όπως όλοι μας) βίαιες καταφορές και διαμαρτυρίες εναντίον των ξένων που έχουν καταφύγει στη χώρα μας και που είναι (προπάντων, οι Αλβανοί) «φονιάδες, ληστές, κλέφτες» και ό,τι άλλο. Και δεν αμφιβάλλω πως, για τους συμπατριώτες μας του ΟΧΙ, η ιδανική λύση θα ήταν να τους διώξουμε όλους και συλλήβδην από εδώ, να κλείσουμε τα σύνορά μας και να μη δεχόμαστε κανέναν αλλοδαπό κλπ.  εκτός από τους πολύφερνους τουρίστες, βέβαια.\nΔεν θα επικαλεσθώ τα πασίγνωστα επιχειρήματα κατά της μισαλλοδοξίας, κατά της απέχθειας μερικών για τους «άλλους», για την «ετερότητα» των μη γνησίως αυτοχθόνων.\nΘα ήθελα μόνο να κάνω μιαν απλή, «πρακτική» ερώτηση: Τι θα είχε γίνει, τι θα γινόταν και σήμερα, αν και άλλες χώρες είχαν κλείσει και εξακολουθούσαν να κλείνουν τα σύνορά τους στους ξένους  και στους Ελληνες φυσικά;\nΟι μισόξενοι δεν έχουν μνήμη και δεν έχουν γνώση; Χρειάζεται ν’ ανατρέξω στους χιλιάδες Ελληνες που, μετά την άλωση της Πόλης, βρήκαν καταφύγιο στη Δύση και πολλοί της πρόσφεραν τα ελληνικά φώτα; Και έζησαν γενιές και γενιές Ελλήνων εκεί, και όταν ήρθε η ώρα, μυήθηκαν στις ιδέες του Διαφωτισμού και της εθνικής και ατομικής απελευθέρωσης, και διαφώτισαν τους υπόδουλους Ελληνες και ετοίμασαν την Επανάσταση: Τι θα είχαν γίνει όλοι αυτοί, τι θα είχε γίνει το έθνος μας, αν οι χώρες του καιρού εκείνου τους είχαν αρνηθεί διαμονή, δουλειά, μόρφωση;\nΚαι κοντύτερα, απ’ όταν γίναμε ανεξάρτητο κράτος: πόσα μιλλιούνια Ελληνες δεν αναγκάστηκαν (για λόγους πολύ γνωστούς) να μεταναστεύσουν στην Ευρώπη, στη Ρωσία, στην Αμερική, στην Αίγυπτο, στα τετραπέρατα της Γης; Και εργάστηκαν και ρίζωσαν και πρόκοψαν, επειδή οι χώρες αυτές δεν έκλειναν τις πόρτες τους στους «άλλους»;\nΕΙΜΑΙ κι εγώ ένας απ’ αυτούς. Εφυγα πολύ νέος, δούλεψα Gastarbeiter στη Γερμανία, πήγα σε νυχτερινό σχολειό, έκανα ανώτερες σπουδές, πήρα δίπλωμα μηχανικού και, τώρα, ύστερα από 30 χρόνια γύρισα στα «άγια χώματα» της γενέτειράς μου, της Θεσσαλονίκης. Ξέρετε πολύ καλά (και από προσωπική σας πείρα, απ’ ό,τι διάβασα) πως δεν είναι διόλου εύκολη η ξενιτιά. Ξέρετε πως όσο και να προκόψεις σε μια άλλη χώρα, νιώθεις πάντα ξένο σώμα και λαχταράς να γυρίσεις στο σώμα το δικό σου. Ξέρετε πόσο αληθεύει το δημοτικό,\n«Την ξενιτιά, την αρφανιά, την πίκρα, την αγάπη,\nτα τέσσερα τα ζύγισαν, βαρύτερα είν’ τα ξένα».\nΟμως χάρη σ’ αυτόν τον ξενιτεμό και χάρη στην αποδοχή μας από τις ξένες χώρες, ζήσαμε εκατομμύρια Ελληνες. Γιατί τώρα να έχουμε την πρωτιά στην ξενοφοβία; Γιατί να δίνουμε το δικαίωμα να μας κατηγορούν ακόμα και για ρατσισμό;\nΘΑ μου πουν πάλι πως αρκετοί ξένοι έχουν διαπράξει εγκλήματα εδώ. Ναι, αλλά αν δουν τις στατιστικές των αρμόδιων υπηρεσιών, θα διαπιστώσουν πως οι ξένοι εγκληματίες αποτελούν ένα μικρό ποσοστό στο σύνολο της εγκληματικότητας, πως οι έλληνες «συνάδελφοί» τους είναι ασύγκριτα περισσότεροι. Οταν, όμως, κάποιοι ξένοι εγκληματούν, τότε Τύπος, ΜΜΕ και προπάντων απλοί πολίτες αρχίζουν να χτυπάνε όλες τις καμπάνες του κινδύνου και του μίσους.\nΕχω γνωρίσει μερικούς ξένους μετανάστες, εδώ στη Θεσσαλονίκη. Και έχω δει πώς δουλεύουν (σκληρά, φιλότιμα, καρτερικά), πώς τους εκμεταλλεύονται συχνά οι έλληνες εργοδότες τους, αλλά και τι καημό έχουν που υποχρεώθηκαν ν’ αφήσουν τις πατρίδες τους και να ξενοπορευτούν.\nΑς μπουν, για μια στιγμή, οι δικοί μας «διαφωνούντες» στη θέση αυτών των ανθρώπων, ας προσπαθήσουν να νιώσουν όχι μόνο την αγωνία τους για τον επιούσιο, αλλά και τον καθημερινό φόβο τους μην τους διώξουν ξαφνικά, μη χάσουν την πενιχρή δουλειά τους, μη μείνουν πάλι ξυλάρμενοι σε φουρτούνες και θύελλες. Προπάντων, ας προσπαθήσουν να φανταστούν τις ανοιχτές πληγές τους για το σπίτι που παράτησαν, τους γονιούς και τα παιδιά που άφησαν πίσω, και που περιμένουν να ζήσουν από το πικρό ψωμί της ξενιτιάς.\nΕΜΕΙΣ οι Ελληνες ήμαστε πάππου προς πάππου φιλόξενοι, χωρίς να ρωτάμε για εθνικότητες και θρησκείες των «άλλων». Πώς γίναμε, τώρα, μισόξενοι; Μήπως  πέρα απ’ τους φόβους για τα εγκλήματα των ξένων  πιστέψαμε πως μόνο εμείς είμαστε καθαρόαιμοι, πως μόνο εμείς κατέχουμε την παγκόσμια αποκλειστικότητα της σοφίας, της πίστης, του πολιτισμού, όπως ακούω να διακηρύσσεται από κάποια «ιερά» χείλη;\nΟλοι αυτοί δεν διάβασαν τις προάλλες την ιστορική ανακοίνωση σοβαρότατων Ινστιτούτων πως «τα DNA δύο οποιωνδήποτε ανθρώπων, ανεξαρτήτως φύλου ή φυλής, είναι πανομοιότυπα κατά 99,9%». Μ’ άλλα λόγια, πως δεν υπάρχουν βιολογικά περιούσιοι και επάρατοι λαοί, πως οι «από 3.000 ετών Ελληνες» έχουν τα ίδια γονίδια με τους «άρπαγες» Αλβανούς και τους «βάρβαρους» μαύρους;\nΦυσικά το διάβασαν. Ομως όλα τα Ινστιτούτα του κόσμου δεν θα μπορέσουν να αλλάξουν τα μυαλά των θεοφίλητων Ελλήνων και του κ. Χριστόδουλου…\nΜε εκτίμηση και ευχαριστίες


Το Εθνικό Συμβούλιο Ραδιοτηλεόρασης λοιπόν καλεί αυτή την Τρίτη 10 Ιανουαρίου τον ΣΚΑΪ 100.3 για εξηγήσεις. Το Συμβούλιο αναζητά ενδεχόμενη παράβαση από το ραδιόφωνο του Γιάννη Αλαφούζου, διαφόρων διατάξεων της ραδιοτηλεοπτικής νομοθεσίας.\nΕπειδή λοιπόν «η παρουσίαση πολιτικών θεμάτων κατά τις προεκλογικές περιόδους πρέπει να γίνεται με σαφήνεια και μετριοπάθεια, να διασφαλίζονται οι αρχές της ισοτιμίας, της πολυφωνίας και του σεβασμού των δημοκρατικών διαδικασιών και με αίσθημα ευθύνης ώστε να μη δημιουργούν σύγχυση ή πανικό στο κοινό» κι επειδή το ΕΣΡ καλεί τον ΣΚΑΪ 100.3, καταλαβαίνουμε πως η Ανεξάρτητη Αρχή θεωρεί πως πιθανότατα το ραδιόφωνο που έχει σημαία του τον Άρη Πορτοσάλτε, δεν παρουσίασε αίσθημα ευθύνης και ούτε διασφάλισε την πολυφωνία και τις αρχές της ισοτιμίας.\nΣτο εδώλιο λοιπόν ο ΣΚΑΪ 100.3. Περιμένοντας, τώρα, τον... Γκοντό. Την απόφαση δηλαδή.


Νέα μορφή ρύπανσης έκανε την εμφάνισή της! – SNOOPIT24\nΚολλάει πάνω στα βράχια στις ακτές!\nPhoto Credit Ignacio Gestoso\nΕρευνητές έχουν εντοπίσει μια κρούστα πλαστικών σωματιδίων, η οποία σχηματίζεται στις ακτές και αποτελεί πιθανή απειλή για τους οργανισμούς που ζουν και τρέφονται στα βράχια και θα μπορούσε να είναι ένας άλλος τρόπος, με τον οποίο το πλαστικό εισέρχεται στην τροφική αλυσίδα.\nΑπό το 2016, μια ομάδα από το Κέντρο Θαλασσίων και Περιβαλλοντικών Επιστημών (MARE) στην Πορτογαλία παρακολουθεί τη συσσώρευση πλαστικών κατά μήκος της ακτής της ηφαιστειακής νήσου της Μαδέρας, αξιολογώντας τον επακόλουθο αντίκτυπο στο τοπικό οικοσύστημα.\nPhoto Credit Hannes Grobe\n«Οι κρούστες πιθανότατα προήλθαν από τη συντριβή μεγάλων τεμαχίων πλαστικού στις βραχώδεις ακτές, τα οποία απορροφήθηκαν και κόλλησαν με παρόμοιο τρόπο όπως τα άλγη ή οι λειχήνες», δήλωσε ο θαλάσσιος οικολόγος Ιγνάσιο Γκεστόζο (Ignacio Gestoso).\nΗ υφή που έχουν αυτές οι πλαστικές κρούστες μοιάζει με μασημένη τσίχλα ή οδοντόκρεμα, ενώ το σχήμα θυμίζει φυσικούς οργανισμούς που κολλούν στα βράχια, αποκαλύπτοντας πώς το πλαστικό κυριολεκτικά ενσωματώνεται στο περιβάλλον γύρω μας.\nΟ Gestoso και η ομάδα του έχουν πάρει πολλά δείγματα από αυτά τα πλαστικά, για να τα διερευνήσουν περαιτέρω, αλλά η χημική ανάλυση αποκάλυψε ότι η κρούστα είναι πράγματι κατασκευασμένη από το ευρέως χρησιμοποιούμενο πολυαιθυλένιο, το υλικό που βρίσκεται σε πλαστικές σακούλες και τη συσκευασία τροφίμων.\nΚαι το πολυαιθυλένιο που προσκολλάται στην ακτογραμμή καλύπτει πλέον σχεδόν το 10% της επιφάνειας των πετρωμάτων, σύμφωνα με τους ερευνητές.\nΗ ομάδα βρήκε, ακόμα, ενδείξεις ότι τα θαλάσσια σαλιγκάρια (Littorina littorea) ζούσαν στους βράχους με τις πλαστικές ουσίες, γεγονός που υποδηλώνει ότι μπορεί να τις απορροφούν σαν τροφή.\nΠεραιτέρω έρευνα θα πρέπει να μας πει πόσο διαδεδομένο είναι το πρόβλημα και πόση επίδραση θα μπορούσε να έχει στην κοντινή άγρια φύση, αλλά και γιατί τώρα οι επιστήμονες θέλουν απλώς να επιστήσουν την προσοχή στο πρόβλημα.\n«Ως ερευνητής θα προτιμούσα να αναφέρω άλλα είδη ευρημάτων και όχι μια μελέτη η οποία περιγράφει αυτόν τον θλιβερό νέο τρόπο πλαστικής ρύπανσης», πρόσθεσε ο Gestoso.\n«Δυστυχώς, το μέγεθος του προβλήματος είναι τόσο τεράστιο που λίγα μέρη είναι απαλλαγμένα από πλαστική ρύπανση», κατέληξε.\nΗ έρευνα έχει δημοσιευθεί στο περιοδικό Science of the Total Environment.\nTagged as: πλαστικό, ρύπανση, Μαδέρα, ακτές, βράχια


Σολωμού 40, Περιστέρι 121 33, Αττικής\nΑΝΤΑΛΛΑΚΤΙΚΑ ΑΥΤΟΚΙΝΗΤΩΝ, ΥΓΡΑΕΡΙΟΚΙΝΗΣΗ, ΦΑΝΟΠΟΙΕΙΑ ΑΥΤΟΚΙΝΗΤΩΝ, ΠΡΟΤΕΙΝΟΜΕΝΕΣ ΚΑΤΑΧΩΡΗΣΕΙΣ\nΜε εμπειρία 40 ετών και εξειδίκευση στα αυτοκίνητατου γερμανικού ομίλου BMW είμαστε σε θέση να προσφέρουμε ότι χρειάζετε το αυτοκίνητο σας. Από το τακτικό service μέχρι την πιο δύσκολη βλάβη.\nΜε την πιο προηγμένη τεχνολογία και τον πιο εξιδεικευμένο εξοπλισμό μπορούμε να ικανοποιήσουμε και την πιο δύσκολη εργασία.\nΜε συνεχή αναβάθμηση και εκπαίδευση αλλά και αποτελεσματική εργασία θα γίνουμε .....\nοι καλύτεροι φίλοι του αυτοκινήτου σας.\nWebsite : https://www.bmw-kampelos.gr\nΣΥΝΕΡΓΕΙΟ BMW ΠΕΡΙΣΤΕΡΙ,\nΣΥΝΕΡΓΕΙΟ MINI C,


Η ΟΜΑΔΑ ΤΩΝ ΑΧΑΡΑΚΤΗΡΙΣΤΩΝ - Radio Olympos 100.2\nΕπειδή πλέον οι χαρακτηρισμοί έχουν χάσει την αξία τους, αφού έχουμε να κάνουμε με ανθρώπους οι οποίοι είναι ανάξιοι των αξιωμάτων τα οποία ορκίστηκαν να υπηρετούν κι ασελγούν παρά φύσιν στην τοπική αυτοδιοίκηση, εξηγούμε μόνο και μόνο για να καταλάβει και ο τελευταίος πολίτης τι συμπεριφορές έχουμε να αντιμετωπίσουμε.\nΜε τη προχθεσινή παραίτηση των κ.κ. Μανωλάκη και Λύκου, για πέμπτη φορά, οι ίδιοι Δημοτικοί Σύμβουλοι δήλωσαν υποψήφιοι για μέλη της Οικονομικής Επιτροπής, εκλέχτηκαν και την επομένη παραιτήθηκαν.\nΑυτό έχει ως αποτέλεσμα, από την επομένη μέρα της παραίτηση τους να μην μπορεί να συνεδριάσει η Οικονομική Επιτροπή και να πρέπει την επόμενη Κυριακή, πάλι, να γίνουν εκλογές.\nΕκεί θα δηλώσουν πάλι υποψηφιότητα και την επόμενη θα ξανά παραιτηθούν. Αυτό έχει γίνει ήδη πέντε φορές, συνεχόμενα, τους τελευταίους τέσσερις μήνες.\nΣημειώνουμε ότι, δεν είναι υποχρεωτικό να συμμετέχουν, θα μπορούσαν να μην θέσουν υποψηφιότητα και να εκλεγούν μέλη από τις υπόλοιπες παρατάξεις στην θέση τους.\nΕπίσης, θα μπορούσαν να μείνουν στην θέση που εξελέγησαν και να καταψηφίζουν σε όποιο θέμα διαφωνούν εκφράζοντας την γνώμη τους στα πλαίσια των δημοκρατικών διαδικασιών.\nΑυτοί με μια ιδιότυπη φασιστική νοοτροπία, δεν επιτρέπουν στο κυριότερο όργανο του Δήμου μας να μπορεί να συνεδριάσει θεωρώντας ότι έχουν την “λαϊκή εντολή” για να διαλύσουν το νησί μας.\nΓια να δώσουμε μία αντιστοιχία και να έχουν οι πολίτες πλήρη αντίληψη, σε όλους τους Δήμους της χώρας, όλες οι παρατάξεις, έχουν κάποιο αριθμό μελών στην Οικονομική Επιτροπή. Για παράδειγμα στον Δήμο Ρόδου, η αντιπολίτευση του κ. Χατζηδιάκου έχει 3 μέλη στην Οικονομική Επιτροπή. Αν υποθέσουμε ότι η παράταξη του κ. Χατζηδιάκου αποφασίσει τα μέλη του να δηλώνουν υποψηφιότητα, να εκλέγονται και την επόμενη να παραιτούνται το ίδιο πρόβλημα ακριβώς θα έχει και ο Δήμος Ρόδου.\nΑκόμη και στον Δήμο Βάρης-Βούλας-Βουλιαγμένης όπου ο Δήμαρχος έχει συντριπτική πλειοψηφία με 8 μέλη στην οικονομική επιτροπή έναντι ενός της αντιπολίτευσης, αν η αντιπολίτευση αποφασίσει να κάνει αυτό το οποίο κάνουν οι δικοί μας “αχαρακτήριστοι” το ίδιο ακριβώς πρόβλημα θα έχει κι ο Δήμος αυτός.\nΑυτό λοιπόν το οποίο γίνεται από την ομάδα των πέντε, είναι πρωτοφανές στα χρονικά της τοπικής αυτοδιοίκησης όλης της χώρας!\nΟπουδήποτε βρεθεί μια ομάδα τέτοιων ατόμων, οι οποίοι λειτουργούν πέρα από κάθε λογική, εκβιάζοντας τους Δημοκρατικούς θεσμούς και τους θεσμούς της Τοπικής Αυτοδιοίκησης, το ίδιο ακριβώς πρόβλημα, με τον δικό μας Δήμο, θα είχε οποιοσδήποτε Δήμος της χώρας.\nΑν, ομοίως, είτε η παράταξη «Α.Π.Ε.Κ.» είτε η παράταξη «Κάρπαθος – Νέα Αρχή», ακολουθούσε την πρακτική που ακολουθεί η ομάδα των πέντε με την ανάληψη των καθηκόντων τους, το πρόβλημα αυτό θα υπήρχε από την πρώτη μέρα λειτουργίας του Δήμου.\nΑς μην “πυροβολούνται”, λοιπόν, όλοι κι ας μην μπαίνουν στο στόχαστρο όλοι!\nΗ ευθύνη δεν είναι ούτε του Δημάρχου (ο οποίος δεν δίστασε και πρώτος κατήγγειλε τις αντιθεσμικές αυτές συμπεριφορές), ούτε των υπόλοιπων μελών του Δημοτικού Συμβουλίου οι οποίοι με ευσυνειδησία, επιτελούν στο ακέραιο τα καθήκοντά τους κι έχουν δείξει μια πρωτοφανή συσπείρωση για το συμφέρον του τόπου.\nΗ ευθύνη ανήκει ΑΠΟΚΛΕΙΣΤΙΚΑ σε πέντε άτομα, τα οποία λειτουργούν πολιτικώς διεστραμμένα, έξω από κάθε πλαίσιο λογικής, καταστρατηγώντας τους θεσμούς της τοπικής αυτοδιοίκησης και καταπατώντας τον όρκο που έδωσαν.\nΣτρέφονται ενάντια στη λειτουργία του Δήμου ζημιώνοντας τα συμφέροντα της Καρπάθου, απροκάλυπτα και με δόλο.\nΟ παραλογισμός τους έχει φτάσει σε τέτοιο βαθμό που αντί να παραιτηθούν και να κρυφτούν στα σπίτια τους, αφήνοντας τα υπόλοιπα μέλη της παράταξης Νέας Πνοής να την εκπροσωπήσουν (ως έχουν δικαίωμα αφού κι αυτά συμμετείχαν στην εκλογική διαδικασία κι έδωσαν μεγάλο αγώνα) έχουν το θράσος και εκδίδουν κι από πάνω καθημερινά δελτία τύπου.\nΚουνούν το δάχτυλο στους υπόλοιπους και τους κατηγορούν επειδή κάνουν αυτό το οποίο ορκίστηκαν να κάνουν, να υπηρετούν τον τόπο.\nΌπως δηλώσαμε και πριν λίγο καιρό τα ψέματα έχουν τελειώσει. Για αυτή τους την απαράδεκτη συμπεριφορά ήρθε η ώρα που θα λογοδοτήσουν και στα πειθαρχικά όργανα της τοπικής αυτοδιοίκησης και στα ποινικά δικαστήρια!\nΑργότερα, θα έρθει η ώρα που θα λογοδοτήσουν και στην κοινωνία για τη ζημία που προσπαθούν να προκαλέσουν.\nΚλείνουμε με μία εύλογη απορία:\nΓιατί ο κύριος Μανωλάκης, αφού συνεχώς τονίζει ότι δεν θα αφήσει να λειτουργήσει ο Δήμος, πρόθεση που δείχνουν και οι πράξεις του εδώ και τέσσερις μήνες δεν παραιτείται από την έμμισθη θέση του;\nΜήπως θεωρεί ότι οι Καρπάθιοι φορολογούμενοι είναι υποχρεωμένοι να τον πληρώνουν, να του παρέχουν γραφείο και γραμματειακή υποστήριξη για να εκδίδει καθημερινά κατάπτυστα δελτία τύπου προσβάλλοντας τους πάντες;\nΉ μήπως πιστεύει ότι η δουλειά για την οποία πληρώνεται είναι να βρίσκει τρόπους ώστε, απροκάλυπτα, να προσπαθεί να μπλοκάρει τη λειτουργία του Δήμου;\nΚάρπαθος 16 Ιανουαρίου 2021\nΟ Δήμαρχος Καρπάθου κι επικεφαλής Οι επικεφαλής των της παράταξης «Νέα Πνοή» παρατάξεων και\n«Κάρπαθος – Νέα Αρχή» «Α.Π.Ε.Κ.»


Οι κόσμοι που επιπλέουν | Η ΚΑΘΗΜΕΡΙΝΗ\nΗ τελετή του τσαγιού. Δείγμα Ουκίγιο-ε του 1895. Η ζωή στις συνοικίες των απολαύσεων· οι πόρνες, οι πελάτες τους και αργότερα οι γκέισες ανθούσαν στον «κόσμο που επιπλέει».\n21.04.2021 • 20:27\nΑπό τη Βενετία και τη Ρώμη της Αναγέννησης της προηγούμενης εβδομάδας, στην Ιαπωνία, την ίδια περίπου εποχή. Η λέξη-κλειδί εδώ είναι η εξής: «γιουκάκου» – η συνοικία «της ευχαρίστησης», κοινώς η περιοχή με τα κόκκινα φανάρια. Ο Ασάι Ριόι, συγγραφέας της περιόδου Εντο, προσδίδει στα γιουκάκου μια ιδιαίτερα ποιητική ονομασία: τα αποκαλεί «ουκίγιο», δηλαδή «κόσμοι που επιπλέουν».\nΟπως γράφει στην εικονογραφημένη «Ιστορία του αγοραίου έρωτα» (εκδ. Thames & Hudson, προσεχώς στα ελληνικά από τις εκδόσεις Καπόν) η Κέιτ Λίστερ, οι κόσμοι που επιπλέουν σύντομα ανέδειξαν ένα νέο είδος ιαπωνικής τέχνης, τις Ουκίγιο-ε, που σήμαινε «εικόνες του κόσμου που επιπλέει».\nΟι Ουκίγιο-ε ήταν ξυλογραφίες που αναπαριστούσαν τη ζωή στις συνοικίες των απολαύσεων· οι πόρνες, οι πελάτες τους και αργότερα οι γκέισες ανθούσαν στον κόσμο που επιπλέει.\n«Η πασίγνωστη λέξη “γκέισα”», γράφει η Λίστερ, «μεταφράζεται σε “καλλιτέχνις”. Παρότι υπήρξαν προσπάθειες να διαχωριστεί η σύγχρονη γκέισα από τη σεξουαλική εργασία, δεν μπορεί να αμφισβητηθεί η κοινή τους ιστορία. Καλλιτέχνις ή μη, η γκέισα γεννήθηκε στις συνοικίες των απολαύσεων της Ιαπωνίας του Εντο».\nΟ εξωτισμός της Απω Ανατολής άλλων εποχών, εποχών μέγιστης σκληρότητας φυσικά, ειδικά για τις γυναίκες. Ολο αυτό το χαμένο στον χρόνο σκίρτημα του κόσμου που επιπλέει δείχνει και μιαν ανοχή, μια κατανόηση, μια φιλοξενία στα λεγόμενα «χαμηλά» πάθη που καταδυναστεύουν τον άνθρωπο: δεν θα τον καταβυθίσουν στα έγκατα της Γης, σε μια φλογισμένη κόλαση, αλλά θα τον κάνουν ανάλαφρο και ανάερο – επιπλέοντας μαζί τους σε κάποιο μυστικό νερό. Το ότι πολλοί πνιγόμαστε σε αυτά τα μυστικά νερά είναι δικό μας σφάλμα, όχι των υδάτων.\nΟι «κόσμοι που επιπλέουν» σηματοδοτούν και μιαν αποθέωση της μεταφοράς, σε αντίθεση με τα περίφημα καντονέζικα μπορντέλα της Κίνας, τα οποία αποκαλούνταν «βάρκες λουλουδιών» επειδή κυριολεκτικά επέπλεαν στον ποταμό Γιάνγκζε Δέλτα: οι πελάτες έσμιγαν με την κοπέλα πάνω στη βάρκα, ενώ ήταν εν πλω. Για τον Ασάι Ριόι, «ουκίγιο» σήμαινε εφήμερη ικανοποίηση αλλά όχι με την έννοια του ρηχού και του επιφανειακού. Σήμαινε να ζεις στην παρούσα στιγμή, να απεγκλωβίζεσαι από τις άγκυρες της καθημερινότητας. Ο ίδιος ο Ριόι περιγράφει τον εφήμερο ηδονισμό που πρόσφερε ο κόσμος που επιπλέει ως εξής: «Να ζούμε μόνο για τη στιγμή, να δίνουμε όλο μας τον χρόνο στις απολαύσεις του φεγγαριού, του χιονιού, των κερασιών και των φύλλων σφενδάμου. Να τραγουδάμε, να πίνουμε σάκε, να αγκαλιάζουμε ο ένας τον άλλο, απλώς να παρασυρόμαστε. Ποτέ να μη νοιαζόμαστε αν έχουμε χρήματα ή όχι, ποτέ να μην έχουμε λύπη στην καρδιά μας. Σαν ένα φυτό που κινείται στο ρεύμα του ποταμού· αυτό είναι το ουκίγιο – ο κόσμος που επιπλέει».


Βίος Αγίου Γεωργίου - Άγιος Δημήτριος Νέο Φάληρο\nΗμερομηνία Εορτής Αγίου Γεωργίου: 25/04/2022\nΕορτάζει στις 23 Απριλίου εκάστου έτους. Εάν όμως η εορτή πέσει πρίν το Πάσχα, τότε εορτάζει την επόμενη μέρα του Πάσχα (Δευτέρα της Δικαινησίμου).\nΓεωργηθείς ὑπό Θεοῦ ἀνεδείχθης, τῆς εὐσεβείας γεωργός Τιμιώτατος, τῶν ἀρετῶν τὰ δράγματα συλλέξας σεαυτῷ· σπείρας γὰρ ἐν δάκρυσιν, εὐφροσύνῃ θερίζεις· ἀθλήσας δὲ δι᾽ αἵματος, τὸν Χριστόν ἐκομίσω· καὶ ταῖς πρεσβείαις Ἅγιε ταῖς σαῖς, πᾶσι παρέχεις…\nΟ μάγος Αθανάσιος που ήξερε πόσο δραστικά ήταν τα δηλητήρια, αφού γονάτισε μπροστά στον μάρτυρα, ομολόγησε την πίστη του στον αληθινό Θεό. Τότε ο Διοκλητιανός διέταξε και φόνευσαν τον Αθανάσιο αμέσως. Εκείνη την στιγμή έφθασε και η γυναίκα του Διοκλητιανού Αλεξάνδρα (βλέπε 21 Απριλίου), που ομολόγησε την πίστη της στον αληθινό Θεό. Και ο σκληρός και άκαρδος Διοκλητιανός διέταξε να την φυλακίσουν και την επομένη να της κόψουν το κεφάλι. Η Αλεξάνδρα ενώ προσευχόταν στην φυλακή, παρέδωσε την ψυχή της στα χέρια του Θεού.\nΜόλις έκανε το τάξιμο άρχισε να παλεύει με τα άλλα παιδιά που τα νίκησε. Αμέσως πήγε στο σπίτι του και μόνος του έφτιαξε το σφουγγάτο και το έβαλε μπροστά στην εικόνα του Αγίου. Ύστερα από λίγη ώρα έφθασαν εκεί τρεις νέοι για να προσκυνήσουν και μόλις είδαν το σφουγγάτο σκέφτηκαν να το φάνε.\nΚαι είπαν μεταξύ τους: «Τι τα θέλει αυτά ο Άγιος; Μήπως πρόκειται να τα φάει;» Εκάθησαν, λοιπόν, και έφαγαν του σφουγγάτο στα σκαλοπάτια της εκκλησίας. Όταν θέλησαν να φύγουν δεν μπορούσαν να σηκωθούν, γιατί είχαν κολλήσει στα μαρμάρινα σκαλοπάτια. Έκαμαν τότε φτηνά τάματα στον Άγιο για να ξεκολλήσουν, αλλά τίποτα. Όταν έκαμαν ακριβό τάμα, να δώσει ο καθένας από ένα φλωρί, τότε μόνο μπόρεσαν να ξεκολλήσουν και ν’ απελευθερωθούν. Μόλις βγήκαν από την εκκλησία και πήραν θάρρος, είπαν προς τον Άγιο: «Άγιε Γεώργιε, τα σφουγγάτα σου είναι πολύ ακριβά, γι’ αυτό και εμείς δεν θα ξαναγοράσουμε τίποτα από εσένα».\nΌταν τις οδήγησαν λοιπόν στην εκκλησία, αμέσως πέθαναν όλες. Τότε το θαύμα διαδόθηκε , ο δε Σαρακηνός εντυπωσιάσθηκε και ζήτησε να τις βγάλουν έξω και να τις θάψουν. Έμεινε στην εκκλησία μέχρι το πρωί που ήλθε ο ιερέας για να λειτουργήσει. Στη διάρκεια της λειτουργίας, την ώρα της μετουσίωσης των τιμίων δώρων, ο Σαρακηνός είδε όραμα ότι ο ιερέας αφού πήρε στα χέρια του ένα μικρό παιδί, το έσφαξε και το αίμα του χύθηκε στο Άγιο ποτήρι, και το σώμα του αφού το έκοψε σε μικρά κομμάτια το έβαλε στο ιερό δίσκο. Όταν τέλειωσε το κοινωνικό και είδε ο Σαρακηνός τον ιερέα να μεταδίδει στο λαό τις σάρκες και το αίμα του παιδιού, θύμωσε πολύ. Ύστερα από αυτό ζήτησε να μάθει λεπτομέρειες και να πάρει εξηγήσεις.\nΟ ιερέας του εξήγησε σχετικά με την θεία ευχαριστία, και ακόμα του είπε ότι αξιώθηκε να δει ένα όραμα που μόνο οι μεγάλοι πατέρες είδαν. «Εγώ – του λέει ο ιερέας – δεν αξιώθηκα ποτέ να δω το φρικτό αυτό Μυστήριο και μόνο άρτο και κρασί βλέπω». Εξήγησε κατόπιν στον Άρχοντα Σαρακηνό το θαυμαστό μυστήριο. Τότε ο Σαρακηνός θέλησε να βαπτισθεί γιατί πίστεψε ότι η Χριστιανική πίστη ήταν η πιο αληθινή. Ο ιερέας τότε του είπε να πάει στα Ιεροσόλυμα να βαπτισθεί, γιατί όταν θα το μάθαινε ο θείος του , που ήταν βασιλιάς της Συρίας, θα τον σκότωνε και θα άρχιζε φοβερό διωγμό εναντίον των Χριστιανών.\nΗ Αγία εικόνα έχει μέχρι σήμερα το άκρο του δάκτυλου κάποιου ολιγόπιστου Επίσκοπου. Αυτός καταγόταν, σύμφωνα με την παράδοση, απ’ τα Βοδενά (Έδεσσα) και όταν άκουσε για τα θαύματα της εικόνας θέλησε μαζί με την συνοδεία του να πάει να διαπιστώσει αν πραγματικά ήσαν αληθινά αυτά που διαδίδονταν ή ήσαν εφευρέσεις των μοναχών, για λόγους φιλοχρηματίας. Όταν έφτασε στο Άγιο Όρος πήγε και στην Μονή του Ζωγράφου όπου οι μοναχοί εκεί τον υποδέχτηκαν με την πρέπουσα τιμή.\nΚάποιος Ρώσος συγγραφέας αναφερόμενος στην άγια εικόνα του Αγίου Γεωργίου γράφει τα εξής: «Μέσα στο 15ο αιώνα φάνηκε και άλλος ευεργέτης της Μονής Ζωγράφου, Ο Στέφανος που ήταν επίσημος Ηγεμόνας της Μολδοβλαχίας, και αγωνίστηκε πολλές φορές εναντίον των Οθωμανών νικηφόρα. Όταν τον περικύκλωσαν κάποτε αμέτρητα πλήθη εχθρού σκεφτόταν με ποιο τρόπο θα μπορούσε να σώσει τους περίβολους του φρουρίου. Τότε φάνηκε πάνω στο τείχος η μάνα του που του είπε: «Δεν θα επιτρέψω ποτέ στους εχθρούς σου ν’ ανοίξουν τις πύλες του φρουρίου σου. Αν δεν νικήσεις και δεν μπορέσεις να αντισταθείς σ’ αυτούς στο πεδίο της μάχης πολύ λίγη ελπίδα σου απομένει για τους περιβόλους».\nΕκείνο, λοιπόν, το βράδυ φάνηκε ο Άγιος Γεώργιος στο συγχυσμένο Στέφανο και του υποσχέθηκε ότι θα νικούσε. Επίσης τον διέταξε να αποστείλει την άγια εικόνα που είχε πάντα μαζί του στην Μονή Ζωγράφου, και να την ανακαινίσει γιατί ήταν ήδη ερημωμένη. Η νίκη έστεψε το Στέφανο που εκπλήρωσε την εντολή του Αγίου Γεωργίου.\nΒρείτε περισσότερους βίους Αγίων πατώντας εδώ.


Σουάι Πενγκ: Εμφανίστηκε η Κινέζα τενίστρια, μετά την καταγγελία για το βιασμό της από τον πρώην αντιπρόεδρο της Κυβέρνησης (vid) | Gazzetta\nΣουάι Πενγκ: Εμφανίστηκε η Κινέζα τενίστρια, μετά την καταγγελία για το βιασμό της από τον πρώην αντιπρόεδρο της Κυβέρνησης (vid)\nNewsroom 21 Νοεμβρίου 2021 - 10:07\nΗ Σουάι Πενγκ είναι εδώ και είναι καλά! Μετά το θρίλερ με την εξαφάνισή της από τη στιγμή που δημοσιοποίησε ότι τη βίασε ο πρώην αντιπρόεδρος της χώρας.\nΗ Σουάι Πενγκ εμφανίστηκε σε τελετή έναρξης ενός τουρνουά νέων στο Πεκίνο, βάζοντας τέλος στα όποια σενάρια γύρω από την κατάσταση της υγείας της.\nΟι καταγγελίες της για σεξουαλική κακοποίηση από τον πρώην αντιπρόεδρο της κυβέρνησης της Κίνας, Γκαολί Ζανγκ, έγιναν γνωστές μέσω του λογαριασμού της στο facebook της Κίνας.\nΛίγο αργότερα εξαφανίστηκε τόσο η καταγγελία όσο κι η ίδια.\nΟ κόσμος άρχισε να ανησυχεί και η είδηση πήρε διαστάσεις παγκόσμιου ενδιαφέροντος. Όλα αυτά μέχρι να εμφανιστεί και να δείξει ότι είναι καλά.\nΗ πρωταθλήτρια του τένις έκανε την καταγγελία μέσω του λογαριασμού της στο κινεζικό Facebook, όμως μισή ώρα αργότερα η ανάρτηση λογοκρίθηκε και εξαφανίστηκε όπως και η ίδια. Ωστόσο, η πρώην Νο1 της παγκόσμιας κατάταξης στο διπλό, έβαλε η ίδια τέλος στο θρίλερ για την εξαφάνισή της. Πιο πριν πάντως είχε εμφανιστεί να τρώει σε εστιατόριο με τον προπονητή της.\nΜένει να δούμε αν θα κάνει και κάποια δημόσια τοποθέτηση.


Γιατί είναι σημαντικό για το παιδί να μεγαλώνει σε μία «δεμένη οικογένεια»; | PAMPERNPLAY\nΜάλιστα, ακούω από πολλούς και πολλές «πως θέλουν να είναι» η δική τους οικογένεια όταν την δημιουργήσουν. Το θέμα είναι πως δεν είναι και μία τόσο εύκολη διαδικασία, αν λάβουμε υπόψη και τα τόσα διαζύγια που όλο και αυξάνουν. Παρόλα αυτά, μία δεμένη οικογένεια είναι το ιδανικό για ένα παιδί που μεγαλώνει μέσα σε αυτήν.\nΓιατί λοιπόν λέμε πως είναι τόσο σημαντική για την υγιή ψυχοσυναισθηματική ανάπτυξη του παιδιού;\nΜαθαίνει το παιδί την αγάπη: ναι, μαθαίνει την αγάπη μέσα από όλες τις πλευρές της. Μαθαίνει να αγαπιέται, όσο τουλάχιστον είναι μικρό, το παιδί είναι εξαρτημένο από τους γονείς. Μαθαίνει λοιπόν πως είναι να αγαπιέται. Μεγαλώνοντας, μαθαίνει και να αγαπά. Μαθαίνει την ανιδιοτελή αγάπη του γονιού – αν βέβαια δεν είναι χειριστικός!\nΜαθαίνει πως είναι να αποδέχεται ο ένας τον άλλον, με τα ελαττώματα και τα προτερήματά του. Μαθαίνει πως αν και δεν είμαστε τέλειοι, ακόμα αξίζουμε να αγαπηθούμε.\nΜαθαίνει τη συναισθηματική ζεστασιά, μαθαίνει να δίνει και να παίρνει…\nΜαθαίνει την ασφάλεια. Πόσο σημαντική αίσθηση για να μεγαλώσει ένα παιδί νιώθοντας ότι πάντα υπάρχει ένα περιβάλλον που του παρέχει αυτή την αίσθηση ασφάλειας… ακόμα και όταν οι γονείς δεν βρίσκονται στη ζωή, έχει κρατήσει μέσα του αυτή την ασφάλεια και μπορεί να την αναζητά όποτε και όταν θέλει, να την φέρνει στο μυαλό και στη καρδιά του…\nΜαθαίνει να επικοινωνεί ο ένας με τον άλλον, δοκιμάζοντας τρόπους έχοντας τον «χώρο» και την ασφάλεια γι αυτές τις δοκιμές.\nΜαθαίνει πως μπορεί μεν να τσακωθούμε, μπορούμε όμως και να τα ξαναβρούμε. Ναι, δεν υπάρχει οικογένεια που δεν έχει τα καυγαδάκια της. Μία υγιής διαδικασία καθώς ο καθένας διαφοροποιείται με τον τρόπο του, εξακολουθώντας όμως να ανήκει στην ίδια οικογένεια…\nΜαθαίνει για τις αξίες, χτίζει τις πρωταρχικές βασικές έννοιες για τις ανθρώπινες σχέσεις.\nΤέλος, μαθαίνει πως μία δεμένη οικογένεια είναι «πάντα εκεί». Εκπέμπει συναισθηματική ζεστασιά και είναι εκεί και στο καλό και στα δύσκολα, και στις επιτυχίες, όπως και στις αποτυχίες. Είναι εκεί ο ένας για τον άλλον, όχι όμως «ο ένας πάνω στον άλλον». Υπάρχει δηλαδή η σχετική και απαραίτητη οριοθέτηση σε ρόλους και συμπεριφορές, όπως και το «σπρώξιμο» στο κάθε μέλος της να βρει το δικό του δρόμο και να ανοίξει τα δικά του φτερά, εξακολουθώντας να παραμένει μέλος της…


Λοταρία αποδείξεων: Θες να κερδίσεις τα 1.000 ευρώ; Αυτός είναι ο τρόπος! | ONLINE-PRESS\nΑρχική Οικονομία Λοταρία αποδείξεων: Θες να κερδίσεις τα 1.000 ευρώ; Αυτός είναι ο τρόπος!\nΠροηγούμενο άρθροΑνατίναξαν ΑΤΜ στα Λουτρά της Ωραίας Ελένης\nΕπόμενο άρθροΣουηδία: Εικονογραφημένο παιδικό βιβλίο προώθησης του τρανσεξουαλισμού προκαλεί αντιδράσεις


Νέες μαρτυρίες για την δολοφονία Μέντζου - arxontoxwri\nHome » Τοπικά » Νέες μαρτυρίες για την δολοφονία Μέντζου\nΝέες αποκαλυπτικές μαρτυρίες για την άγρια δολοφονία του δασκάλου στο Αγρίνιο, φέρνει η εκπομπή «Φως στο Τούνελ».,,\nΗ Βίκυ Μέντζου περιέγραψε όλα όσα βίωσε στο σπίτι της, αλλά και στον χώρο της δουλειάς της, εξαιτίας της παράνομης σχέσης του άνδρα της τα τελευταία δύο χρόνια πριν από το φρικτό θάνατο του. Την ενοχλούσε συνεχώς και της ζητούσε με θράσος να χωρίσει χρησιμοποιώντας χυδαίους χαρακτηρισμούς. Και μόνο η θύμηση ενός ακραίου περιστατικού που συνέβη την Πρωτοχρονιά του 2011, της έφερε ταραχή. Την παραμονή αναγκάστηκε να βγάλει το τηλέφωνο του σπιτιού της από την πρίζα και ανήμερα του Νέου Έτους είδε στην είσοδο του σπιτιού της την «άλλη» γυναίκα να επιτίθεται στον άνδρα της. «Ήταν κάπου κρυμμένη και μόλις εκείνος βγήκε για να πάρει ξύλα για το τζάκι, όρμησε πάνω του, τον άρπαξε από τον γιακά και τον ταρακουνούσε φωνάζοντας». Η τραγική σύζυγος ρώτησε «τι θέλει αυτή εδώ και μας ενοχλεί» και απείλησε να φωνάξει την Αστυνομία. Στο άκουσμα της Αστυνομίας εκείνη εξαφανίστηκε. Η Βίκυ Μέντζου προσπαθούσε να μην μάθει τίποτα το παιδί τους και να κρατήσει τις ισορροπίες στο σπίτι της, αφού ο Νίκος της έλεγε ότι ήθελε να διακόψει την παράνομη σχέση γιατί τον βασάνιζε και σκοπός του ήταν να σώσει τον γάμο του. Όμως η πίεση που του ασκούσε η εξωσυζυγική του σχέση, οι απειλές και οι εκβιασμοί που δεχόταν, υπονόμευαν τις προσπάθειες τους.\nΣτο δεύτερο μέρος της αποκαλυπτικής συνέντευξης της η Βίκυ Μέντζου φέρνει στη μνήμη της λεπτό προς λεπτό όσα συνέβησαν τη μοιραία εκείνη Μεγάλη Πέμπτη που έχασε τον άνδρα της για πάντα.\nΛίγα λεπτά πριν την τραγωδία ο 46χρονος δάσκαλος της είχε τηλεφωνήσει για να της πει ότι «όλα θα γίνουν ρημαδιό». Βρισκόταν υπό απειλή; Χρησιμοποίησε κάποιος άλλος το κινητό του; Στο άκουσμα της φράσης αυτής η γυναίκα ανήσυχη άρχισε να τον καλεί πίσω, αλλά εκείνος δεν απάντησε ποτέ. Βγήκε να τον αναζητήσει λέγοντας ψέματα στη δουλειά της ότι αρρώστησε το παιδί της. Τρέχοντας με το αυτοκίνητο της πήγε στο χωράφι, όπου νόμιζε ότι θα έκοβε χόρτα, αλλά δεν τον βρήκε. Ενώ συνέχιζε να τον καλεί στο κινητό, τηλεφώνησε και στη μητέρα του, αλλά δεν είχε περάσει από το πατρικό του σπίτι. Επιστρέφοντας προς την πόλη κάλεσε το γιο της μήπως ο άνδρας της γύρισε σπίτι αλλά η απάντηση ήταν αρνητική. Συνέχισε την πορεία της, ώσπου είδε από μακριά τον καπνό της φωτιάς κι έφτασε στο σημείο. Έβλεπε το αυτοκίνητο του Νίκου να καίγεται, αλλά από το σοκ που βίωνε δεν σκέφθηκε αν ήταν ο άνδρας της μέσα. Ειδοποίησε την αδερφή της και λίγο αργότερα έφθασε κοντά της ο γαμπρός της. Εκείνος τηλεφώνησε στην Πυροσβεστική. Στα επόμενα λεπτά άρχισε να συνειδητοποιεί ότι μέσα στο καμένο αυτοκίνητο βρισκόταν ο άνδρας της. Η Βίκυ Μέντζου απόρησε με τη μαρτυρία κατοίκου της περιοχής που της μετέφερε η Αγγελική Νικολούλη και την ήθελε να παρακολουθεί ψύχραιμη το αυτοκίνητο να καίγεται. Ανακαλώντας στη μνήμη της όλα όσα έγιναν την ημέρα της τραγωδίας, είπε με βεβαιότητα πως τίποτα στη συμπεριφορά του άνδρα της δεν μαρτυρούσε όσα θα ακολουθούσαν. Ο ίδιος είχε το φόβο ότι κάτι κακό θα του συνέβαινε εκείνο το Πάσχα. Σε ό,τι αφορά τον οικονομικό εκβιασμό που φέρεται να δεχόταν ο 46χρονος, η γυναίκα εξήγησε ότι μετά τον θάνατό του ανακάλυψε ότι έλειπαν χρήματα, περίπου 100.000 ευρώ. Η Βίκυ Μέντζου θεωρεί ότι ο τραγικός τρόπος με τον οποίο οδηγήθηκε στο θάνατο ο άνδρας της δείχνει εκδίκηση. Ζητάει δικαιοσύνη και παρακαλεί ο γιος της να πάρει την απάντηση για τον χαμό του πατέρα του. Να μάθουν την αλήθεια.\nΌπως αποκαλύπτει φιλικό άτομο του δασκάλου, στο οποίο ο άτυχος άνδρας εκμυστηρευόταν τα πάντα, ο Νίκος είχε παραδεχθεί ότι διατηρούσε παράνομο δεσμό με μία άλλη γυναίκα. Τον τελευταίο καιρό όμως, τα πράγματα έδειχναν να έχουν ξεφύγει από κάθε έλεγχο. Δεν ήταν λίγες οι φορές που η γυναίκα αυτή είχε οικονομικές απαιτήσεις πιέζοντας το θύμα να τις εκπληρώσει. Όπως αποκαλύπτει ο μάρτυρας, ο Νίκος δεχόταν απειλές. Είχε φθάσει σε τέτοιο σημείο μάλιστα που φοβόταν ακόμη και για το παιδί του. Γι’ αυτό και ήθελε να διακόψει την εξωσυζυγική του σχέση και να δώσει μία ακόμη ευκαιρία στον γάμο του. Ο μάρτυρας, με τον οποίο το θύμα είχε συχνή επαφή, θυμάται τουλάχιστον δύο φορές που ο Νίκος ένιωσε ότι είχε χαθεί κάθε όριο. Μία μέρα κάποιοι από αυτούς που τον απειλούσαν τον συνάντησαν στο δρόμο ζητώντας του επίμονα να μάθουν κάτι. Τότε ο Νίκος τρομοκρατημένος του είπε πως ένιωσε ότι «αυτό ήταν το τέλος του». Ένα άλλο βράδυ όπως του εκμυστηρεύτηκε, ο δάσκαλος γύρισε σπίτι του ανάστατος από τις ύποπτες κινήσεις που είχε δει στον δρόμο του. Όταν ο Νίκος Μέντζος αναφερόταν στη σύζυγό του μιλούσε με τα καλύτερα λόγια. Έλεγε πάντα ότι δεν είχε κανένα παράπονο από εκείνη. Μάλιστα τον τελευταίο καιρό του είχε κάνει δώρο ένα όμορφο ρολόι και ήταν πολύ χαρούμενος και αποφασισμένος να σώσει τον γάμο του. Όμως δεν πρόλαβε…\nΜιλώντας σε συνεργάτη του «Τούνελ», εξέφρασε την απορία της για την εμπλοκή της στην υπόθεση τονίζοντας «ότι όσα έγιναν τα γνωρίζουν καλύτερα η σύζυγος του θύματος και το οικογενειακό του περιβάλλον». Η γυναίκα που χαρακτηρίστηκε από πολλούς ως «η πέτρα του σκανδάλου» δεν θυμάται να έχει δει ποτέ τον 46χρονο ταραγμένο ή πιεσμένο. Εντύπωση της είναι ότι ήταν ένας χαλαρός άνθρωπος που δεν είχε εχθρούς. Γι’ αυτό και δεν πιστεύει ότι μπορεί να υπάρχει κάποιος που ήθελε να του αφαιρέσει τη ζωή. Απαντώντας σε ερώτηση για το μήνυμα που της έστειλε το θύμα το πρωινό του θανάτου του λέγοντας της να προσέχει, δεν έδωσε μία σαφή εξήγηση. Η γυναίκα αυτή διαψεύδει ότι είχε πάει στο σπίτι του δασκάλου την Πρωτοχρονιά του 2011 προκαλώντας επεισόδιο.\nΑναρτήθηκε από arxontoxwri στις Σάββατο, Φεβρουαρίου 13, 2016


Σκύλος αναλαμβάνει χρέη μαιευτήρα στις γέννες της ιδιοκτήτριας του και γίνεται viral\nΑρχική σελίδαViralΣκύλος αναλαμβάνει χρέη μαιευτήρα στις γέννες της ιδιοκτήτριας του και γίνεται viral\nΣυνήθως οι σκύλοι ζηλεύουν όταν έρχεται ένα νέο μέλος στην οικογένειά τους. Όμως αυτό δεν ισχύει για τον Ράιντερ, που κάνει παρέα στην ιδιοκτήτρια του καθ' όλη τη διάρκεια του τοκετού.\nΤη διαπίστωση για τον... μαιευτήρα Ράιντερ έκανε η φωτογράφος της οικογένειας που έχει αποτυπώσει δύο από τους τρεις τοκετούς της Μπρουκ.\n«Θυμάμαι τον πρώτο. Ήταν ο γιος της Μπρουκ, ο Μπόιντ. Είχε ένα γλυκό Κόργκι, τον Ράιντερ. Ήταν τόσο γλυκός και συμπονετικός. Συνέχεια προσέγγιζε τη μαμά του για να δει αν είναι καλά. Τον αγκάλιαζε ενώ γεννούσε και την έβλεπε ενώ είχε ωδίνες έξω από το σπίτι. Της έδινε το χώρο που χρειαζόταν αλλά και όλη την αγάπη που είχε ανάγκη», λέει η φωτογράφος για τον πρώτο τοκετό της Μπρουκ.\nΣτον δεύτερο τοκετό παρών δεν ήταν ο Ράιντερ, αλλά ο αδερφός του, ο Ρέιντζερ. Έχοντας την ίδια ακριβώς συμπεριφορά, παρακολουθούσε τη Μπρουκ, της έκανε παρέα, της έδινε φιλιά και βρισκόταν στο χώρο καθ' όλη τη διάρκεια του τοκετού.\nΗ οικογένεια δεν είχε διαπιστώσει πως ο Ράιντερ και ο Ρέιντζερ βρίσκονταν στους δύο τοκετούς, μέχρι που την ανακάλυψη έκανε η φωτογράφος όταν αποφάσισε να κάνει αρχειοθέτηση του υλικού της. Η φωτογράφος μοιράστηκε τα στιγμιότυπα στο διαδίκτυο και έγιναν viral.


Δημοσίευση στις 24/01 19:55\nΗ Λοκομοτίβ Κουμπάν πραγματοποιώντας μεγάλη ανατροπή, στο δεύτερο ημίχρονο, επιβλήθηκε της Ζαλγκίρις Κάουνας με 80-75, στο Κρασνοντάρ, κάνοντας το 2-2 στο TOP 16 και παραμένει σε τροχιά πρόκρισης. Κορυφαίος του παρκέ ο Σίμον Κρούνοσλαβ που τελείωσε το ματς με 21 πόντους (4/5 διπ.-4/6 τρ.-1/1 βολ.), 8 ασίστ και 6 ριμπάουντ.\nΜε τρίποντο από το σπίτι του δύο δευτερόλεπτα πριν από το τέλος του παιχνιδιού ο Ζόραν Πλάνινιτς χάρισε μία πολύτιμη νίκη στην Εφές Αναντολού, η οποία επικράτησε με 61-60 της Αρμάνι Μιλάνο και έμεινε ζωντανή στο κυνήγι της πρόκρισης.\nΛοκομοτίβ Κουμπάν – Ζαλγκίρις Κάουνας 80-75\nΑναντολού Εφές – Αρμάνι Μιλάνο 61-60\n“Γέλασε” στο τέλος η Κουμπάν\nΕξαιρετική η Ζαλγκίρις στο πρώτο μέρος, μπήκε πολύ δυνατά, ξαφνιάζοντας την Κουμπάν. Έπαιζε πολύ καλή άμυνα, είχε “καθαρό” μυαλό στην επίθεση με πολύ καλά ποσοστά πίσω από τα 6.75μ. και έκλεισε το πρώτο δεκάλεπτο στο +13 (16-29).\nΣτη δεύτερη περίοδο η εικόνα δεν άλλαξε με τους φιλοξενούμενους να κρατάνε σχετικά εύκολα τη διαφορά πάνω από τους 10 πόντους (με εξαίρεση δύο περιπτώσεις που η Κουμπάν μείωσε στους 9), πηγαίνοντας στα αποδυτήρια όντες μπροστά με 51-39.\nΣτην τρίτη περίοδο η Κουμπάν ξεκίνησε την αντεπίθεση της. Παρά τη σθεναρή αντίσταση της Ζαλγκίρις κατάφερε να μειώσει στους 7 πόντους τη διαφορά (58-65) στη λήξη του δεκαλέπτου.\nΜε την ίδια ορμή συνέχισε και στην τελευταία περίοδο φανερά βελτιωμένη σε άμυνα και επίθεση εκμεταλλευόμενη παράλληλα και την αστοχία των φιλοξενουμένων. Αρχικά ισοφάρισε σε 75-75 και εν συνεχεία πέρασε μπροστά στο σκορ ύστερα από το πρώτο δεκάλεπτο(78-75), ενάμιση λεπτό πριν την κόρνα της λήξης καταφέρνοντας, εν τέλει, να πάρει τη νίκη με 80-75.\nΔιαιτητές: Γκαρσία Γκονζάλεθ – Μπουλτο -Ζαμότζκι.\nΤα δεκάλεπτα: 16-29, 39-51, 58-65, 80-75.\nΛΟΚΟΜΟΤΙΒ ΚΟΥΜΠΑΝ (Πασούτιν): Γκριγκόριεφ 1, Μπράουν 4, Ουίλιαμς, Καλνιέτις 9 (2), Μπίκοφ 9, Λικοντέι 11 (3), Γιασάιτις 11 (1), Ζούμπκοφ 2, Ζουκανένκο 2, Μάριτς 10, Σίμον 21 (4).\nΖΑΛΓΚΙΡΙΣ ΚΑΟΥΝΑΣ (Στομπέργκας): Τσιζάουσκας 5 (1), Πότσιους 2, Λιπκεβίτσιους 10 (2), Κλιμαβίτσιους, Γιανκούνας 8 (1), Γιαβτόκας 16, Βετσβάγκαρς, Μιλάκνις 2, Κούπσας 6, Ντίμσα 3 (1), Λαβρίνοβιτς 8 (1), Ντέντμον 15 (3).\nΔια χειρός Πλάνινιτς… πρώτη νίκη για Εφές Αναντολού\nΤην πρώτη της νίκη στο Top 16 της Ευρωλίγκα πανηγύρισε η Εφές Αναντολού. Η ομάδα του Βαγγέλη Αγγέλου επικράτησε της Αρμάνι Μιλάνο με 61-60 χάρη στο buzzer beater τρίποντο του Ζόραν Πλάνινιτς από τα 25 μέτρα. Αναμφίβολα το καλάθι αυτό είναι από τα καλύτερα που έχουν σημειωθεί στη διοργάνωση τα τελευταία χρόνια.\nΤο παιχνίδι ήταν πολύ κακό ποιοτικά από την αρχή με τις άμυνες να έχουν πρωταγωνιστικό ρόλο. Το πρώτο δεκάλεπτο βρήκε τους φιλοξενούμενους να προηγούνται με 17-14, με το ημίχρονο να βρίσκει την ομάδα του Λούκα Μπάνκι στο +4 (34-30).\nΣτην επανάληψη οι Ιταλοί έστειλαn το παιχνίδι στο +9 (43-34), δείχνοντας να καθαρίζουν το παιχνίδι. Ωστόσο οι γηπεδούχοι αντέδρασαν και με πρωταγωνιστή τον εξαιρετικό Ντούσκο Σαβάνοβιτς μείωσαν στους δύο πόντους (45-43) στο τέλος του τρίτου δεκαλέπτου.\nΣτο καθοριστικό τέταρτο δεκάλεπτο η ομάδα του Βαγγέλη Αγγέλου είχε τον έλεγχο της αναμέτρησης και κατάφερε να προηγηθεί με 56-50 στο 37′. Ωστόσο η Αρμάνι Μιλάνο με σερί 8-0 πήρε εκ νέου του προβάδισμα με 58-56 για να ισοφαρίσει ο Γκονλούμ 13” πριν από το τέλος. Ο Ντάνιελ Χάκετ και ο Κιθ Λάνγφορντ με 1/2 βολές έδωσαν το προβάδισμα στους Ιταλούς με 60-58, ωστόσο πλήρωσαν την αστοχία τους καθώς ο Ζόραν Πλάνινιτς με τρίποντη βόμβα 2″ πριν από το τέλος διαμόρφωσε το τελικό 61-60.\nΕφές Αναντολού – Αρμάνι Μιλάνο 61-60\nΔιαιτητές: Μάρτιν – Μπισάνγκ – Κόρτες.\nΤα δεκάλεπτα: 14-17, 30-34, 43-48, 61-60.\nΕΦΕΣ ΑΝΑΝΤΟΛΟΥ (Αγγέλου): Μπαλμπάι 8, Βασιλειάδης 8 (2), Μπατούκ 7 (1), Γκονλούμ 6 (14 ριμπ.), Κιλιτσλί, Σαβάνοβιτς 13, Γκόρντον 2, Πλάνινιτς 8 (2), Μπιέλιτσα 9.\nΑΡΜΑΝΙ ΜΙΛΑΝΟ (Μπάνκι): Τζεντίλε 5 (1), Μέλι 7 (1), Χάκετ 6 (1), Κανγκούρ, Λάνγκφορντ 18 (1), Σάμουελς 8, Γουάλας 5 (1), Λαουάλ, Μος 3 (1), Τζέρελς 8 (2).\nΛαμποράλ Κούτσα 5\nΕφές Αναντολού 5\nΛοκομοτίβ Κουμπάν 6\nΠροηγούμενο Από τα Ιλίσια στην… Αλιάγκα\nΕπόμενο Κάλεσμα, αλλά… sold out!